قازاقیستانا قارا قار یاغدی
"بونونلا یاشایابیلمریک، بورادا بوغولوروق"
قازاقیستانین اورتالاریندا یئر آلان تمیرتاو(دمیرداغ)دا قارا قار یاغدی.
اینستاگرامدا یئر آلان ویدئولاردا تمیرتاو ساکینلری حکومتدن حادثهنین آراشدیریلماسینی ایستهیهن پایلاشیملار وار.
بیر وطنداش، "بونونلا یاشایابیلمریک، بورادا بوغولوروق" یازدی.
آرالاریندا رسمی و باغیمسیز شخصلرین یئر آلدیغی بیر قروپ اؤزل آراشدیرماچی، قارا قارین نئجه اولوشدوغونو چؤزمهیه چالیشیر.
اؤلکهنین ان بؤیوک چئلیک(پولاد) اورهتیم و دمیر صنایعینه ائو صاحبلیگی ائدن تمیرتاودا اولان دمیر چئلیک تاسیسلرینین یول آچدیغی هاوا چیرکلیلیگینین، قارا قار یاغماسینا سبب اولدوغو دوشونولویور.
آرسلورمیتال آدلی قلوبال تاسیس ایسه هاوانین چیرکلهنمهسینده اؤنملیرول اوینادیقلاری یولونداکی ادعالاری رد ائدیر.
دسامبر آییندا هئچ یئلین اسمهدیگی شهرده، ۱۱ دفعه، هیدروژن سولفید نیسبتینین تعیین اولونان سینیرلاری گئچدیگی معین ائدیلدی.
بعضی تمیرتاو ساکینلری ایسه ایمضا کامپانییاسی باشلاداراق توپلادیقلاری ایمضالاری قازاقیستان پرزیدنتی نورسلطان نظربایئوین قیزی و اطراف چئوره تشکیلاتی بیرلیگینین باشقانی عالیه نظربایئوایا گؤندردی.
تمیرتاونون اولدوغو کاراغاندی، اؤلکهده هاواسی ان چیرکلی و گؤیه ان چوخ آتیق بوراخیلان بؤلگه.
رسمی معلوماتلارا گؤره، ۲۰۱۶.جی ایلده ۶۰۰ مین تن ضررلی آتیق گؤیه بوراخیلدی.
بو آرادا، شدتلی قار فیرتیناسی سببیله اؤلکهده عاجیل دوروم اعلان ائدیلدی.
uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab